
	1
	Сатып алынатын тауарлардың, жұмыстар мен қызметтердің сипаттамасы

	
	Капиталдың қазақстандық нарығында компанияның жай акцияларын, ҒДҚ (жаһандық депозитарлық қолхаттарын) және/немесе Гонконг депозитарлық қолхаттарын (НКГДҚ) жергілікті көпшілікке ұсынуды (IPO) ұйымдастыруға жәрдемдесу бойынша Жергілікті Со-менеджердің (Бірлескен менеджердің / Joint Local Co-manager), андеррайтердің және брокердің қызметтері.

	Сатып алынатын тауарлардың, жұмыстар мен көрсетілетін қызметтердің талап етілетін функционалдық, техникалық, сапалық, пайдалану сипаттамалары

	
	1. Синдикат шеңберіндегі өзара іс-қимыл және жалпы қолдау:
• Қазақстандық жетекші үйлестірушінің / Бірлескен букраннердің басқаруымен және үйлестіруімен IPO-ның жергілікті бөлігіне қатысу;
• Бағалы қағаздардың жергілікті нарығындағы бөлшек және институционалдық сұраныстың ерекшеліктері бойынша сараптама ұсыну;
• Іс-қимылдарды үйлестіру үшін Клиентпен, Жетекші үйлестірушімен және сыртқы консультанттармен тұрақты конференц-байланыс сессияларына қатысу.

2. Транзакциялық құжаттаманы дайындауды және листингті қолдау:
• Листингтік құжаттарды, шығарылым проспектілерін және хабарламаларды дайындау үшін Жетекші үйлестірушінің және заңгерлердің сұрауы бойынша қажетті құжаттарды, лицензияларды және мәліметтерді ұсыну;
• AIX және/немесе KASE биржаларының сауда алаңдарында сауда-саттық жүргізуге өзінің операциялық және техникалық дайындығын қамтамасыз ету.

3. Маркетинг, талдау және дистрибуция (Сату):
• IPO-ны өзінің клиенттік базасы (бөлшек және институционалдық инвесторлар) арасында белсенді ілгерілету (промоушн);
• Клиент мақұлдаған маркетингтік және талдау материалдарын өзінің коммуникация арналары (мобильді қосымшалар, веб-сайт, колл-орталық, таратылымдар) арқылы тарату;
• Со-менеджер талдаушыларының сарапшылық кездесулерге қатысуы, сондай-ақ Клиенттің Роудшоуларына (Roadshow) және тұсаукесерлеріне клиенттерді тартуға жәрдемдесу;
• Мақсатты жергілікті инвесторлармен жеке кездесулер өткізу.

4. Өтінімдерді қабылдау (Кітапты қалыптастыру / Bookbuilding) және есеп айырысулар:
• Өзінің брокерлік жүйесі арқылы бөлшек және институционалдық инвесторлардан «барынша күш-жігер жұмсау» (Best Efforts) тәсілімен өтінімдерді жинау және өңдеу;
• Жазылу ережелеріне сәйкес биржалардың (AIX және/немесе KASE) сауда жүйелеріне өтінімдердің дұрыс енгізілуін қамтамасыз ету;
• Консолидацияланған кітапты қалыптастыру үшін өзінің инвесторлар пулының өтінімдер кітабы бойынша агрегацияланған мәліметтерді Жетекші үйлестірушіге уақтылы ұсыну;
• Клиент аллокация (қанағаттандыру) туралы шешім қабылдағаннан кейін өзінің клиенттерінің қанағаттандырылған өтінімдері бойынша есеп айырысуларды (DVP/Т+) үйлестіру және қамтамасыз ету.

	Кепілдік мерзімі (қажет болған жағдайда)

	
	Қолданылмайды. Қызметтер шартқа қол қойылған күннен бастап көрсетіледі. Бағалы қағаздарды орналастырмау немесе толық орналастырмау тәуекелі Клиентке жүктеледі (Андеррайтер өз міндеттемелерін тиісті түрде орындаған жағдайда).



